b'\n_START_ARTICLE_\nKr\xc5\xa1itev simetrije CP\n_START_PARAGRAPH_\nKr\xc5\xa1itev simetrije CP pomeni kr\xc5\xa1itev invariantnosti CP. Invariantnost CP pomeni, da se fizikalni zakoni ne spremenijo, \xc4\x8de se zamenja osnovni delec z njegovim antidelcem (konjugacija naboja) in se \xc5\xa1e vse koordinate zrcalijo._NEWLINE_Simetrija CP je kombinacija dveh simetrij: simetrije C (kar pomeni spremembo elektri\xc4\x8dnega naboja) in simetrije P (zrcaljenje). Simetrija CP trdi, da se fizikalni zakoni ne spremenijo, \xc4\x8de se delec nadomesti z njegovim antidelcem in se zamenja levo in desno stran, kar pomeni zrcaljenje (simetrija P). Kr\xc5\xa1itev simetrije CP je eden izmed pogojev, ki so potrebni za razlago vzroka nesimetrije med snovjo in antimaterijo v Vesolju.\n_START_SECTION_\nOdkritje\n_START_PARAGRAPH_\nLeta 1964 sta ameri\xc5\xa1ka fizika James Watson Cronin (rojen 1931) in Val Logsdon Fitch (rojen 1923) odkrila, da se pri razpadu kaonov kr\xc5\xa1i simetrija CP (kaon lahko razpade na dva ali tri pione.) O tem sta prvi\xc4\x8d poro\xc4\x8dala leta 1964 na konferenci v Dubni. Za svoje odkritje sta leta 1980 dobila Nobelovo nagrado za fiziko. Njuni poskusi so potrdili, da je pri \xc5\xa1ibkih interakcijah kr\xc5\xa1ena simetrija CP. Ohranja pa se \xc5\xa1ibkej\xc5\xa1a oblika simetrije, to je simetrija CPT, ki upo\xc5\xa1teva tudi obrat \xc4\x8dasa, ki omogo\xc4\x8da obrnjeno gibanje (pri obratu \xc4\x8dasa se dobi gibanje v obratni smeri)._NEWLINE_Simetrija CP se kr\xc5\xa1i tudi pri razpadu mezonov B .\n_START_SECTION_\nPoskus\n_START_PARAGRAPH_\nPoskus, v katerem sta dokazala kr\xc5\xa1itev simetrije CP, sta prva izvedla Cronin in Fitch v letu 1964. Ugotovila sta, da kratko\xc5\xbeiva oblika kaona (K^0_S \\, ) v 0,89.10\xe2\x81\xbb\xc2\xb9\xe2\x81\xb0 s razpade na dva piona (  \\pi ^0 \\,). Dolgo\xc5\xbeiva obllika (\\pi ^0_L \\,) pa v 5,2. 10\xe2\x81\xbb\xe2\x81\xb8 s razpade na tri pione (\\pi ^0 \\, ). Razlika v \xc5\xa1tevilu razpadov na dva ali tri pione je bila izredno majhna. Vendar je poskus vseeno pokazal, da je bila kr\xc5\xa1ena simetrija CP.'